open-index/open-wikipedia-markdown huggingface dataset:
Christian Franck

De **Christian Franck**, gebuer den 12. Mee 1984 a gestuerwen den 9. August 2023 zu Nürburg um „Nürburgring“, war e lëtzebuergeschen Autoscoureur an Testfuerer.

De Christian Franck ass Karting, Circuit, Slalom a Biergcoursse gefuer an hat och eng Rei Championstitelen op nationalem an internationalem Niveau gewonnen. Hien huet vu September 2006 un, bis zu sengem Doud als Testchauffer fir Goodyear geschafft. Am Kader vu senger Aarbecht ass hien den 9. August 2023 - zesumme mat engem däitschen Ingenieur - mat engem Testauto verongléckt an déidlech verwonnt ginn.

## Palmarès

* (…)
* 2008: Volant sportif vun der Lëtzebuerger Automobilsportfederatioun
* 2015: Autosportler vum Joer

## Um Spaweck

* Zweeten STT-Titel fir de Christian Franck 1. November 2015, gekuckt op play.rtl.lu
* Portrait vum Goodyear-Testpilot Christian Franck am RTL-„Automag“ vum 25. Januar 2019, gekuckt op play.rtl.lu
* Christian Franck am Alter vun 39 Joer ëm d'Liewe komm, rtl.lu den 11. August 2023
* Wéi verlafe sou Testfaarten? Wat kéint geschitt sinn? rtl.lu den 11. August 2023
Nicolas Kerschen

Den **Nicolas Kerschen**, gestuerwen den 21. Februar 1967 an der Stad Lëtzebuerg am Alter vu 85 Joer, war e lëtzebuergesche Jurist a Banquier.

Den Nicolas Kerschen war vun 1920 bis 1923 Directeur-adjoint vun der Spuerkeess an duerno vun 1923 bis 1946 do Direkter.

Den Nicolas Kerschen war vum 23.Januar 1937 bis de 16. November 1945 Member vum Staatsrot zu Lëtzebuerg.

## Gielercher

* 
* 
* 

## Kuckt och
* Lëscht vun de Membere vum Lëtzebuerger Staatsrot
Liberté - Fräiheet!

**Liberté - Fräiheet!** ass eng politesch Beweegung, respektiv Partei, déi vum Roy Reding am Juni 2023 gegrënnt gouf, nodeems hien aus der ADR ausgetruede war.

D'Beweegung ass bei de Chamberwale vum 8. Oktober 2023 eng éischt Kéier ugetrueden an dat mat komplette Lëschten an alle 4 Walbezierker. Si krut dobäi 1,13% vun alle Stëmmen (42.643 Stëmmen); net genuch fir ee Mandat.

Fir d'Europawalen 2024 huet se sech mat der Partei Déi Konservativ zesummegedoen, fir sech eng Lëscht ze deelen.

## Eegeverständnis
Liberté - Fräiheet! versteet sech als eng Beweegung, déi vu Bierger an d'Liewe geruff gouf fir sech fir Meenungsfräiheet an de "Libre - Choix" am privaten an am ëffentleche Beräich anzesetzen. Si wëlle sech fir d'Erhale vun de Mënscherechter an engem Matsproocherecht bei alle wichtegen Entscheedungen, déi iwwer Bierger getraff ginn, asetzen. Hir Theemeberäicher sinn de Gesondheetssecteur, de Logement, d'Präisdeierecht, d'Upasse vun de Steiere fir Pensionären, Wittleit, Jonggesellen an alengerzéiend Elterendeeler. Si wëlle manner Bürokratie; si fannen Handelsaccorde mat Drëttlänner (wéi TTIP mat den USA, dee mat Mercosur, oder CETA mat Kanada) "fundamental begréissenswäert". An der Landwirtschaft sollen ďPräisser käschtendeckend sinn a se si fir eng geenfräi Liewensmëttelproduktioun ouni Insekteschutzmëttelen. Si sinn och géint eng "Fréisexualiséierung" vun de Kanner a verlaange spezifesch Schoulunge fir ďLéierpersonal am Ëmgang mat Kanner déi Léierschwächten hunn. D'Handwierk soll méi gefërdert ginn.

## Um Spaweck
* fraiheet.lu, offiziell Websäit vun der Partei
Los Monjes

**Los Monjes** (Spuenesch: *Archipiélago Los Monjes*, iwwersat *Inselgrupp "D'Mënchen"*) ass eng Grupp vu klengen Inselen am Golf vu Venezuela, ongeféier 35&nbsp;km nërdlech vun der Hallefinsel Paraguaná a ronn 75&nbsp;km westlech vun Aruba. D'Insele gehéieren administrativ zu de federalen Dependancë vu Venezuela.

*Los Monjes* besteet aus dräi Gruppe vu klengen Inselen, déi zesummen eng Landfläch vun nëmmen 0,2&nbsp;km² huet.

.

## Um Spaweck
Los Roques

**Los Roques** (Spuenesch: *Archipiélago Los Roques*) ass en Archipel am Karibesche Mier dee ronn 170&nbsp;km nërdlech vu Caracas läit. D'Insele gehéieren administrativ zu de federalen Dependancë vu Venezuela.

Den Archipel besteet offiziell aus 67 Inselen mat Fläche vun 0,1 bis 1.521 Hektar. D'Inselen zesumme bilden den Nationalpark *Parque Nacional Archipiélago de Los Roques*.


Archipielago Los Roques 004.jpg
Los Roques from plane.jpg


## Um Spaweck
Isla La Orchila

**La Orchila** (Spuenesch: *Isla La Orchila*) ass eng Insel am Karibesche Mier, déi ronn 180&nbsp;km nërdlech vu Caracas a 45&nbsp;km ëstlech vu Los Roques läit. D'Insel gehéiert geographesch zu den Inselen ënner dem Wand an administrativ zu de federalen Dependancë vu Venezuela.

La Orchila huet eng Landfläch vu 46&nbsp;km².


La orchila.JPG


## Um Spaweck
Isla La Tortuga

**La Tortuga** (Spuenesch *Isla La Tortuga*) ass eng Insel déi nëmmen heiansdo vu Fëscher bewunnt ass. Se läit am Karibesche Mier, ongeféier 170&nbsp;km nordëstlech vu Caracas a 75&nbsp;km südwestlech vun der Isla Margarita.

Zu La Tortuga gehéieren nach dräi kleng onbewunnt Inselen (*Cayo Herradura* an déi zwou *Los Tortuguillos*). D'Insele gehéiere geographesch zu den Inselen ënner dem Wand an administrativ zu de federalen Dependancë vu Venezuela.


La Tortuga Island Federal Dependencies Venezuela (3).jpg
La Tortuga 2010 005.jpg
La Tortuga 2010 013.jpg


## Um Spaweck
Isla Blanquilla

**La Blanquilla** (Spuenesch: *Isla La Blanquilla*) ass eng onbewunnt Insel am Karibesche Mier, ongeféier 300&nbsp;km nordëstlech vun Caracas a ronn 90&nbsp;km nërdlech vun der Isla Margarita. D'Insel gehéiert geographesch zu den Inselen ënner dem Wand an administrativ zu de federalen Dependancë vu Venezuela.

La Blanquilla huet eng Küstelängt vu ronn 55&nbsp;km an eng Landfläch vun 64,53&nbsp;km².


La blanquilla venezuela.jpg
La blanquilla venezuela 2.jpg


## Um Spaweck
Los Hermanos

**Los Hermanos** (Spuenesch: *Islas Los Hermanos*, iwwersat *Insel „D'Bridder“*) ass eng Grupp vu klengen Inselen am Karibesche Mier, ongeféier 175&nbsp;km nërdlech vun der Küst vu Venezuela, ronn 80&nbsp;km nërdlech vun der Isla Margarita an 12,4&nbsp;km ëstlech vu La Blanquilla. D'Insele gehéiere geographesch zu den Inselen ënner dem Wand an administrativ zu de federalen Dependancë vu Venezuela.

Den Archipel besteet aus aacht klengen Insele mat enger Landfläch vun am Ganzen 2,14&nbsp;km².

## Um Spaweck
Iwwer Waasser

***Iwwer Waasser*** ass e Roman a Lëtzebuerger Sprooch vum Georges Hausemer), deen 1998 bei den Editions Phi erauskoum. Et ass dem Hausemer säin éischte Roman op Lëtzebuergesch.

## Wourëms geet et am Roman?

D'Haaptpersonnagë vum Roman sinn de Miwwelvendeur Lex, dee gescheet ass, säi Bouf, säi versoffene Kolleg a Kënschtler Jang, an hir Bekannten, Frëndinnen a Frënn, am "Bermudadräieck Esch-Käerch-Letzebuerg, aus deem et keng *Höhenflüge*, keng phantasievoll Eskapade gëtt, an deem et sech net richteg lieft, mee [ee] sech mat vill Méi „iwwer Waasser" hält." (Treinen)

## Soss
*Iwwer Waasser* gouf beim nationale Literaturconcours ausgezeechent.

## Kriticken
* De Jean-Michel Treinen schreift am *[[d'Lëtzebuerger Land|Lëtzebuerger Land]]*:
*All grouss Hausemer-Obsessiounen vun eiser Zäit, d'Flemm, de Latz, d'Gefill an engem Schäissdram ze sin, ouni ze erwechen, di grouss Problemer vun der Lëtzebuerger Gesellschaft (haaptsächlech d'Dommheet an de Bretz) gi mat sou vill chirurgescher a psychiatrescher Professionalitéit auserneegeholl, dass engem säiteweis d'Aen am Kapp faulen.* [...]
[B]*eim Liesen entdeckt ee mat Dankbarkeet a Faszinatioun, wéi hei en Otör et fäerdegbréngt vum zolitten Schreifhandwierk an d'Genialitéit eranzekraulen, schéi lues, mee vu Säit zu Säit mat ëmmer méi Kuraasch, Liichtegkeet a Geescht.*

## Literatur
* Georges Hausemer: *Iwwer Waasser. Roman.* Iechternach: Editions Phi, 1998. ISBN 3-88865-161-1.

## Um Spaweck
*  Fiche op autorenlexikon.lu.
Autopsie (Roman)

***Autopsie*** ass e Roman a Lëtzebuerger Sprooch vum Nico Helminger, deen 2014 am Verlag ultimomondo erauskoum.

## Wourëms geet et am Roman?

*Autopsie* beschreift an der Ech-Erzielung d'Jugend vum Joe Schreiber, deen an den 1980er Joren zu Lëtzebuerg opwiisst. Hie lieft deelweis an engem Heem, well säi Papp, nodeems seng Mamm fortgaangen ass, net eens dermat gouf, en opzezillen. De Roamn thematiséiert dem Joe seng Gefiller, säi bannenzegen Duercherneen a seng verzweiwelt Sich no engem Auswee aus dem Heem, dat en ënnerdréckt, ma och en Auswee aus dem Gefill, net gewollt ze sinn an néierens dozouzegehéieren...

## Soss
Am Roman ginn och Evenementer vun den 1980er Joren thematiséiert, wéi déi onstabil politesch Situatioun, d'Bommeleeër-Attentater, de Besuch vum Poopst Jean-Paul II. oder och d'Massakere vu Waldbëlleg an d'nuklear Katastroph vun Tschernobyl.

## Kriticken
* D'Charlotte Wirth schreift am *[[forum (Zäitschrëft)|forum]]*:

*...dem Nico Helminger säi Wierk* [ass] *net nëmmen eng multipel Autopsie – vum Joe Schreiber senger Psyche, vun der Lëtzebuerger Gesellschaft an den 80er Joren esou wéi net zulescht och vun eis selwer. Duerch den direkten an entwaffnende Stil bleift d'Buch dem Lieser nach laang am Gediechtnes, mee et ass och en Beispill fir Sënn, Zweck an Wierkung vun der Literatur.*


## Um Spaweck
*  Fiche op autorenlexikon.lu.
* Bea Kneip: "Lecture vun heiheem: 'Autopsie' vum Nico Helminger." rtl.lu, 27.09.2014, nogekuckt 12.08.2023.
* Samuel Hamen: ''Sezéiert Banneliewen. De(n) neie Roman "Autopsie" vum Nico Helminger''. In: Lëtzebuerger Journal, 02.09.2014, S. 15.
* Josée Hansen: ''Les bombes, les meurtres, la drogue et le disco''. In: d’Lëtzebuerger Land 13.06.2014, p. 14.
Las Aves

**Las Aves** (Spuenesch: *Archipiélago Las Aves,* iwwersat *Archipel vun de Vullen*) ass eng onbewunnt Inselgrupp am Karibesche Mier, nërdlech vun der Küst vun Venezuela, tëscht den Insele Bonaire am Westen a Los Roques am Osten. D'Insele gehéieren administrativ zu de federalen Dependancë vu Venezuela.

Las Aves besteet aus zwéin Atollaartege Koralleriffer mat engem Duerchmiesser vu jee ongeféier 8&nbsp;km.

All d'Inselen zesummen hunn eng Landfläch vun nëmmen 3,35&nbsp;km².

## Um Spaweck
Zikatriss

***Zikatriss (Andante). Roman [Trilogie vum klengen Hellegen 2]*** ass e Roman a Lëtzebuerger Sprooch vum Guy Rewenig, deen 2001 bei den Editions Phi erauskoum.

## Wourëms geet et am Roman?

An der Kader-Erzielung vun *Zikatriss* fiert de Josy Klemm virun, der Kommissioun *Pro sanctum vivum* säi Liewen z'erzielen, fir de Permis als Hellegen ze kréien. Hie beschreift wéi e sech mat allerlee klengen Aarbechten duerchschléit, déi him e Bléck an déi Lëtzebuerger Gesellschaft erlaben: als Magasinier an engem Erotikversand, als ... am Escher Conservatoire, als *Homme à tout faire* an de Stéit vun der Bourgeoisie, oder als Parfumsverkeefer...

## Soss
*Zikatriss* ass d'Suite vu *[[Frëndlech Banditten]]* an de Virleefer vu *[[Lackéiert Elefanten]]* am Rewenig senger "Trilogie vum klengen Hellegen".

## Kriticken
* De Romain Hilgert schreift am *[[d'Lëtzebuerger Land|Lëtzebuerger Land]]*:

*Dem Rewenig säi moralesche Bléck passt neeleg op eng Lieserschaft vu Léierinnen an Zozialaarbechter, déi fair gehandelte Schluutche kachen, hiren Dreck sënneren, gréng wielen a soss keng Suergen hunn. Hie mécht de Geck mat hierem Therapiegezaubers a jéimert [...] mat hinnen iwwer de Verloscht, "datt [d']Taia keng Anung hat, firwat e Palestinenserschal Palestinenserschal heescht". [...] Wa säin Hellegen iwwer d'Plo vum Schoulhale klot, verzielt de fréiere Schoulmeeschter Rewenig vläicht eng Grëtz vu sech selwer.*


## Literatur
* Guy Rewenig: *Zikatriss (Andante). Roman [Trilogie vum klengen Hellegen 2]* Iechternach: Editions Phi, 2001. ISBN 3-88865-183-2.
 
## Um Spaweck
*   Fiche op autorenlexikon.lu.
Lackéiert Elefanten

***Lackéiert Elefanten (Allegro vivace). Roman [Trilogie vum klengen Hellegen 3]*** ass e Roman a Lëtzebuerger Sprooch vum Guy Rewenig, deen 2001 am Verlag ultimomondo erauskoum.

## Wourëms geet et am Roman?

An der Kader-Erzielung vun *Lackéiert Elefanten* fiert de Josy (ewell "Josephus") Klemm virun, der Kommissioun *Pro sanctum vivum* säi Liewen z'erzielen, fir de Permis als Hellegen ze kréien. Hie beschreift, wéi e *mat Leif a Séil an den Universum vun de Fraen* andaucht, a seng Bezéiungen zu net manner wéi sechs Fraen zu der selwechter Zäit...

## Soss
*Lackéiert Elefanten* ass, no *[[Frëndlech Banditten]]* an *[[Zikatriss]]*, den drëtten a leschten Deel vum Rewenig senger "Trilogie vum klengen Hellegen".

## Kriticken
* De Romain Hilgert schreift am *[[d'Lëtzebuerger Land|Lëtzebuerger Land]]*:
*An et huet een den Androck, datt een déi kleng Welt vun de Rewenig-Figuren aus sengen anere Bicher schons kennt: déi eppes naiv Antihelden, déi béis Patrongen, déi gutt Auslänner, déi häerzlech al Kämpfer, déi hysteresch Fraen, déi opgeblose Bourgeoisen, déi alternativ Geseemsfréisser...* [...] *Déi musikalesch Konschtruktiou vun där Trilogie verstoppt och nëmme schlecht, datt déi Hellegegeschicht eppes wéi e razege Chrëschtbeemchen ass, un deem de Rewenig e sëllege Spiichten hängt, déi em grad duerch de Kapp goungen. An der Haaptsaach geet et ëm dem Schrëftsteller säin eegene Milieu, ëm d'Leit vum Konschtzirk, vum Film, vum Theater, vun der Televisioun, also ëm „d'Essenz vun der letzebuergescher Kultur"*...  

## Literatur
* Guy Rewenig: *Lackéiert Elefanten (Allegro vivace). Roman [Trilogie vum klengen Hellegen 3].* Nouspelt: ultimomondo, 2001. ISBN....
 
## Um Spaweck
*   Fiche op autorenlexikon.lu.
Frëndlech Banditten

***Frëndlech Banditten. Roman. Adagio sostenuto [Trilogie vum klengen Hellegen 1]*** ass e Roman a Lëtzebuerger Sprooch vum Guy Rewenig, deen 2001 bei den Editions Phi erauskoum.

## Wourëms geet et am Roman?

An der Kader-Erzielung vun *Frëndlech Banditten* verzielt de Josy Klemm der Kommissioun *Pro sanctum vivum* säi Liewen, fir de Permis als Hellegen ze kréien. Hie beschreift seng Kandheet, wéi e scho mat dräi Joer  wollt en Hellege ginn a portraitéiert seng Famill: De Papp, zanter '68 e lénksradikalen Usträicher, de Brudder Antoine, e manesch-depressiven Nihilist, d'Kusinn Yasmin, schons an der Wéi eng Infirmière, d'Kusinn Sonia, déi e Kand maache wëllt, d'Groussmamm, eng antimonarchistesch Wiertsfra, de Grousspapp, deen Hellegefigure sammelt, de Monni Jamper, deen de Leit d'Liewe rett, fir Gielercher ze kréien, de Monni Mett, deen ëmmer Tuba spille wëllt - just d'Mamm spillt weider keng Roll...

## Soss
*Frëndlech Banditten* ass deen éischten Deel vum Rewenig senger "Trilogie vum klengen Hellegen". Déi aner zwéin, déi dat selwecht Joer erauskoumen, sinn *[[Zikatriss]]* a *[[Lackéiert Elefanten]]*.

## Kriticken
* De Romain Hilgert schreift am *[[d'Lëtzebuerger Land|Lëtzebuerger Land]]*:
*De Josy Klemm ass eng Guy Rewenig-Figur, wéi dohinner gespaut, e Bouf vum Jhemp Medinger aus dem éischte Roman *Hannert dem Atlantik* 1985. E Simplicissimus, deen aus enger Usträicherfamill aus dem Minett kennt an onschëlleg an enger Welt grouss gët, déi net fir hie gemaach ass. [...] De Rewenig huet de Josy Klemm als klengen Hellegen an eng grouss Kierch gesat, fir nach eng Kéier den Uz mät där Kierch, dat heescht deem pafege Marieland an där ganzer Lëtzebuerger Gesellschaft ze maachen.* 

## Literatur
* Guy Rewenig: *Frëndlech Banditten. Roman [Trilogie vum klengen Hellegen 1].* Iechternach: Editions Phi, 2001. ISBN 2-919933-04-3

## Um Spaweck
*  Fiche op autorenlexikon.lu.
Léon Schaack

De **Léon Schaack**, gebuer de 27. August 1882 zu Wolz, a gestuerwen am Mäerz 1959, war e lëtzebuergesche Magistrat.

Hie war vum 23. Januar 1937 bis de 16. November 1945 Member vum Staatsrot zu Lëtzebuerg.

## Gielercher

* 

## Kuckt och

* Lëscht vun de Membere vum Lëtzebuerger Staatsrot
Klima-Bündnis Lëtzebuerg

D**'Klima-Bündnis Lëtzebuerg** ass am Joer 1995 vu verschidde Gemengen zu Lëtzebuerg zesumme mat den Netregierungsorganisatiounen Action solidarité tiers monde (ASTM) a Mouvement écologique (Mouveco) gegrënnt ginn. Zesumme mat de Membergemenge sinn d'ASTM an de Mouveco responsabel fir d'Koordinatioun vum Klima-Bündnis Lëtzebuerg. Wärend d'ASTM sech virun allem mam Nord/Süd-Theema beschäftegt an de Membergemenge pedagogesch Aktivitéite fir Kanner, Jugendlecher an Erwuessener ubitt, schafft de Mouveco virun allem un Ëmweltproblemer, wéi z.&nbsp;B. CO<sub>2</sub>-Reduktiounsprojeten an de Gemengen.

Aktuell si 40 Lëtzebuerger Gemengen (Stand Dezember 2022) Member. Fir déi gesaten Ziler z'erreechen, ginn Erfarungen ausgetosch, Virschléi fir Initiative gemaach, gemeinsam Aktiounen duerchgefouert a Sensibiliséierungscampagnen an de Schoulen a Jugendhaiser ugebueden. Donieft wierkt d'Klima-Bündnis Lëtzebuerg och als Spriecher fir d'Gemengen a Saache Klima-, Entwécklungs- an Energiepolitik op nationalem an europäeschem Niveau. Och wann all Gemeng autonom handelt, profitéiert se vun den Erfarungen an Initiative vun deenen anere Memberen zu Lëtzebuerg an an Europa souwéi vun de Partnerorganisatiounen ASTM a Mouveco.

Klima-Bündnis Lëtzebuerg ass ee vun de 4 Partnere vum Klimapakt Lëtzebuerg an ënnerstëtzt an där Funktioun all Gemeng déi Member ass.

D'Aarbecht vum Klima-Bündnis Lëtzebuerg gëtt vun de Lëtzebuerger Ministere fir Entwécklungszesummenaarbecht an humanitär Ugeleeënheeten an deem fir Ëmwelt, Klima an nohalteg Entwécklung ënnerstëtzt.

D'Klima-Bündnis Lëtzebuerg huet 2020 seng 25 Joer zu Lëtzebuerg gefeiert.

## Internationalen Aspekt
Klima-Bündnis Lëtzebuerg ass Member vun der Climate Alliance mat Sëtz zu Frankfurt. An deem Kontext ass déi järlech Konferenz CAIC *Climate Alliance International Conference* am September 2022 zu Hesper ofgehale ginn.
To Hell and Back (Film 1955)

**To Hell and Back** ass en US-amerikanesche Krichsfilm vum Jesse Hibbs aus dem Joer 1955. 
 
## Ëm wat geet et am Film?
De Film baséiert op der Autobiographie vum Audie Murphy. Hie spillt seng eege Roll als héich dékoréierten Zaldot am Zweete Weltkrich.

## Um Spaweck
Joseph Brincour

De **Jean Joseph Brincour**, gebuer den 23. Februar 1849 zu Iechternach a gestuerwen den 29. Dezember 1917 an der Stad Lëtzebuerg, war e lëtzebuergesche Jurist a Politiker.

Bei de Walen fir de Kanton Iechternach gouf de Joseph Brincour den 30. Juli 1878 beim Ballotage als Deputéierten an d'Chamber gewielt. Hien ass Deputéierte bliwwen bis de Juni 1914 wéi hie bei de Wale fir de Kanton Iechternach net méi zeréckgewielt gouf.

Hie war vun 3. Mäerz 1915 bis zu sengem Doud den 29. Dezember 1917 Member vum Staatsrot zu Lëtzebuerg.

HIe war de Papp vun der lëtzebuergescher Molerin Berthe Brincour.

## Gielercher
* Officier vum Ordre Royal autrichien François-Joseph (Promotioun 1911)
* 

## Kuckt och

* Lëscht vun de Membere vum Lëtzebuerger Staatsrot
Meco (Homonymie)

**Meco** ass ë.&nbsp;a.:
* eng spuenesch Gemeng, kuckt: Meco.
* eng geleefeg Ofkierzung fir de Mouvement écologique.
Joseph Thilges

De **Joseph Thilges**, gebuer de 15. Abrëll 1850 zu Dikrech, a gestuerwen de 15. Dezember 1916 an der Stad Lëtzebuerg, war e lëtzebuergesche Magistrat.

De Joseph Thilges huet Droit studéiert a gouf de 16. Oktober 1873 als Affekot vereedegt.

## Karriär als Magistrat
De 16. Abrëll 1879 gouf hien 3. Suppléant um Tribunal d'arrondissement zu Dikrech.

De 27. Abrëll 1881 gouf hie Friddensriichter zu Dikrech. 

De 17. Mee 1882 krut hie seng Ernennung als Substitut um Parquet zu Lëtzebuerg.

De 14. Mäerz 1883 gouf hie Riichter um Tribunal d'arrondissement zu Lëtzebuerg.

Den 30. November 1892 gouf hie President vum Tribunal d'arrondissement zu Lëtzebuerg.

De 27. Oktober 1913 gouf hien de Vizepresident vun der Cour supérieur de justice.

De Joseph Thilges war vum 3. Mäerz 1915 bis zu sengem Doud de 15. Dezember 1916 Member vum Staatsrot zu Lëtzebuerg.

Säi Papp war de lëtzebuergesche Politiker Édouard Thilges.

## Gielercher

*
Jean Franck

De **Jean Franck**, gebuer den 3. Juli 1843 zu Rammerech a gestuerwen den 9. Mee 1896 an der Stad Lëtzebuerg, war e lëtzebuergesche Jurist a Regierungs-Commissaire fir d'Eisebunn.

Hie war vum 30. Januar 1895 bis zu sengem Doud den 9. Mee 1896 Member vum Staatsrot zu Lëtzebuerg.

## Gielercher

* 
* 

## Kuckt och

* Lëscht vun de Membere vum Lëtzebuerger Staatsrot
Isla Cubagua

**Cubagua** (Spuenesch: *Isla de Cubagua*) ass eng Insel am Karibesche Mier. Zesumme mat den Insele Margarita a La Coche bilt se de venezuelanesche Bundesstaat Nueva Esparta.

Cabagua ass déi klengst an déi am mannste bewunnt Insel vun Nueva Esparta a läit 16&nbsp;km nërdlech vun der Araya-Hallefinsel.

D'Insel ass 9,2 × 3,6&nbsp;km grouss, huet eng elliptesch Form an eng Fläch vun 22,438&nbsp;km².


Isla de Cubagua 2008 008.jpg
Cubagua venezuela.jpg
Ruinas, Cubagua Island (7).jpg


## Um Spaweck
Dominique Zago

Den **Dominique Zago**, gebuer den 10. Mäerz 1932, ass e fréiere lëtzebuergesche Vëlossportler.

## Palmarès
; 1954 
* 1. an der 5. Etapp vun der Flèche du Sud
;1955
*3. an der 2. Etapp vun der Fléche du Sud 
;1956 
*3. an der 2. Etapp vun der Flèche du Sud 
*2. am Grand Prix François Faber 
;1957
*2. am Generalklassement vun der Flèche du Sud
;1961
* 1. am G.P. Géant de la route (Amateurs) 
** 1. an der 1. Etappe
;1965
*1. an de Landesmeeschterschaften op der Strooss (Amateurs)
;1966
*1. an de Landesmeeschterschaften op der Strooss (Amateurs)
*3. an der 1. Etapp vum Grand Prix Francois
;1968
*13. an der Flèche du Sud
Isla de Coche

**Isla de Coche** ass eng karibesch Insel, déi zum Staatsgebitt vu Venezuela gehéiert an ass déi zweetgréisst vun den dräi Inselen vum BundesstaatNueva Esparta.

Se gehéiert geographesch zu den Inselen ënner dem Wand a läit ongeféier op hallwem Wee tëscht der Araya-Hallefinsel an der Insel Margarita.

D'Insel huet eng Fläch vu 55&nbsp;km² a knapp 8.300 Awunner.


El Amor Beach, Coche Island (4).jpg|Playa El Amor
Punta Blanca Coche.JPG|Playa Punta Blanca
Isla de Coche poca luz.jpg


## Um Spaweck
Tour de la Région wallonne 2005

Déi 32. Editioun vum **[[Tour de Wallonie|Tour de la Région wallonne]]**, gouf vum 25. bis den 29. Juli 2005 a Wallounien tëscht Bréissel an Namouer gefuer. Et goung iwwer eng Streck vun 866 km an d'Course stoung um Kalenner vun der UCI Europe Tour 2005 an der Kategorie 2.HC.

## Etappen

### Generalklassement
Isla La Sola

**La Sola** (Spuenesch: *Isla La Sola*, iwwersat *D'einsam Insel*) ass eng kleng, onbewunnt Insel am Karibesche Mier. Se läit ongeféier 370&nbsp;km nordëstlech vun der venezuelanescher Haaptstad Caracas a 35&nbsp;km nordëstlech vu Margarita. Am noosten derbäi läit Los Frailes op 19,4&nbsp;km am Nordosten. D'Insel gehéiert geographesch zu den Inselen ënner dem Wand an administrativ zu de federalen Dependancë vu Venezuela.

*La Sola* huet eng Landfläch vu knapp 500 Quadratmeter an eng maximal Héicht vun 8,5&nbsp;m.
Los Frailes

**Los Frailes** (Spuenesch: *Archipiélago Los Frailes*, iwwersat *Inselgrupp "D'Mënchen"*) ass eng Grupp vu klengen Inselen am Karibesche Mier. Se leien ongeféier 20&nbsp;km nordëstlech vu Margarita.  D'Insele gehéiere geographesch zu den Inselen ënner dem Wand an administrativ zu de federalen Dependancë vu Venezuela.

Den onbewunnten Archipel besteet aus zéng klengen Inselen déi zesummen eng Landfläch vun nëmmen 1,92&nbsp;km² hunn. Déi gréisst Insel *Puerto Real*, och nach *Fraile Grande* genannt, ass 2,2&nbsp;km laang an huet eng Fläch vun 0,75&nbsp;km².


Islas Los Frailes. Dependencias Federales. Venezuela..jpg
Playa Los Frailes.jpg


## Um Spaweck
Aleng (Roman)

***Aleng. Roman fir Jonker*** ass e Roman a Lëtzebuerger Sprooch vun der Cathy Clement, deen 1996 am Verlag Op der Lay erauskoum.

Et ass en autofiktionale Roman, deen op den Erfarunge vun der deemools eréischt 15-järeger Autorin baséiert a gréisstendeels a Form vun engem Tagebuch erzielt gëtt.

## Wourëms geet et am Roman?
*Aleng* geet ëm typesch Konflikter a Situatiounen aus dem Liewe vu Jonken: Verléiftsinn a Bezéiungssträit, éischt sexuell Erfarungen, d'Fro no der eegener Identitéit asw.

De Papp terroriséiert mat sengem onberechenbaren an aggressive Behuelen déi ganz Famill a ganz besonnesch d'Erzielerin. D'Buch handelt dovun, wéi dat jonkt Cathy probéiert, mat där schwiereger Situatioun a mat senge psychesche Problemer eens ze ginn.

## Soss
An den 1990er Joren war dëst Buch en absolutte Bestseller. Et gouf fënnef Mol opgeluecht, an et gouf 2022 nach eng Kéier an der Rei Allerhand vum SCRIPT als Täschebuch erausbruecht.

Et gouf och e wéineg als e Skandalbuch rezipéiert, wéinst der ongeschéinter Beschreiwung vu Sex a Gewalt, a wéinst där zum Deel graffer Sprooch.
*Et gët gewëss Lieser, déi net nëmmen d'Vergaangenheet, mä och d'Sprooch vum Cathy Clement schockéiere wäert. Dobäi verréit grad si, datt hautdesdags [...] „d"Paradies Kandheet" fir méi wéi ee Foffzéngjähregen net existéiert, ni existéiert huet. E Message, deen aus engem Buch „fir Jonker" an éischter Linn e Buch fir Erwuessener mécht. [...] Dëse Kreesch no Hëllef, dës Uklo, [ass] trotz dem dramateschen Hannergrond ni larmoyant [...], jo, [huet] esouguer Momenter vu batterem Witz a Selbstironie [...].*

 
## Um Spaweck
* Fiche op autorenlexikon.lu. 
* Chantal Schenten: ''Mat 15 Joër Auteur: Gottseidank war ech ze feig fir ze stierwen''. In: Livres-Bücher (17 mai 1996) No 5, p. 2-3
* Josiane Kartheiser: ''/ compte rendu'' In: Carrière, Nr. 34, 1996, p. 11.
Los Testigos

**Los Testigos** (Spuenesch: *Archipiélago Los Testigos*, iwwersat: *Den Zeien-Archipel*) ass eng Inselgrupp am Karibesche Mier, ongeféier 400&nbsp;km nërdlech vun der venezuelanescher Haaptstad Caracas. D'Insele gehéiere geographesch zu den Inselen ënner dem Wand an administrativ zu de federalen Dependancë vu Venezuela.

Den Archipel besteet aus sechs Inselen an enger Rei ganze klenge fielsegen Inselen. Zesummen hu s'eng Landfläch vu 6,495&nbsp;km².


Los Testigos.jpg
Los testigos venezuela.jpg


## Um Spaweck
Joseph Rischard

De **Joseph Rischard**, gebuer den 30. Dezember 1845 zu Wolz, a gestuerwen de 24. Juli 1934 an der Stad Lëtzebuerg, war e lëtzebuergesche Magistrat a Banquier.

De Joseph Rischard war vum 2. Mee 1892 bis den 3. Mäerz 1915 Member vum Staatsrot zu Lëtzebuerg.

De 4. Oktober 1912 gouf de Joseph Rischard de President vun der Direktioun vun der Banque internationale à Luxembourg.

Den 18. Oktober 1912 ass dem Joseph Rischard seng Demande fir d'Demissioun als Vizepresident vun der Cours supérieur de Justice accordéiert ginn.

## Gielercher

*
Sinus Cosinus (Roman)

***Sinus Cosinus. Roman fir Jonker*** ass e Roman a Lëtzebuerger Sprooch vun der Cathy Clement, deen 1998 am Verlag Op der Lay erauskoum. 

Et ass hiren zweete Roman.

## Wourëms geet et am Roman?

## Soss

## Kriticken
* De Jean-Michel Treinen schreift am *[[d'Lëtzebuerger Land|Lëtzebuerger Land]]*:

*D'Cathy Clement weess, wéi ee mat der Lëtzebuerger Sprooch ëmgeet, weess, wéi jonk Leit schwätzen, weess och, wéi ee vun der Long op d'Zong Geschwatenes a Geschriwwenes entsetzt, nämlech vun der Long op d'Zong an ouni Gemëchels.*


## Literatur
* Cathy Clement: *Sinus Cosinus, Roman fir Jonker*. Esch-Sauer: Op der Lay, 1998. ISBN 2-87967-055-1.

## Um Spaweck
*  Fiche op autorenlexikon.lu. 
* Marie-Jo Decker: "Rendez-vous manqué avec la jeunesse. Le roman "Sinus Cosinus" de Cathy Clement." In: *forum*, Nr. 184 (Mai 1998), S. 37.
Le couturier de ces dames

**Le couturier de ces dames** ass e franséische Film vum Jean Boyer aus dem Joer 1956. 
 
## Ëm wat geet et am Film?

## Um Spaweck
Dream Catcher (Museksgrupp)

**Dream Catcher** ass eng lëtzebuergesch Museksgrupp, déi Popmusek mat Elementer vu keltescher Musek an anere Museksgenre kombinéiert.

## Bandgeschicht

An den 1990er hat d'Grupp T42 e grousse Succès zu Lëtzebuerg. Zwee Memberen, den John Rech an den Eric Falchero, hunn 1997 zesumme mat anere Museker d'Grupp Dream Catcher gegrënnt. D'Joer drop ass hir éischt EP *Happy in My Tree House* erauskomm.

2003 hunn Dream Catcher mat *Deng Hand* den Titelsong fir den Télévie vun RTL Télé Lëtzebuerg opgeholl. D'Lidd war e Radio-Hit. Zwee Joer méi spéit koum d'EP *3* mat der Single *Verluer* eraus.

Der Grupp hiren éischten Album *Sunny Days* koum 2006 op de Maart. Déi éischt Singleauskopplung mam selwechten Numm war erfollegräich an den Airplay-Charts.

2009 huet Dream Catcher fir d'éischt Kéier mam lëtzebuergesche Comiczeechner Andy Genen kollaboréiert an zesummen e "Sonic Comic" verëffentlecht. Dee besteet aus enger BD vum Andy Genen an enger CD mat Lidder vun Dream Catcher. Et goufen insgesamt véier Bänn verëffentlecht: *When We Were Young* (2009), *Irish Nights* (2010), *Music, Films & Dreams* (2015) a *Postkaarten aus Lëtzebuerg* (2018). Si goufen op Lëtzebuergesch an op Englesch publizéiert.

2013 koum d'Single *Nanana* an 2017 den Album *Vagabonds* op de Maart.

2017 krut d'Band den  vu  an der Kategorie "Rock/Pop/Electro".

Den Album *Under a Blood Red Ground* koum 2023 eraus. En ass eng Live-Opnam vun enger Serie vun dräi Concerten, déi d'Band 2018 an de Minne vu Rëmeleng, am Musée national des mines, opgefouert huet.

Am Juli 2023 waren Dream Catcher ee vun den zwee Opener vum brittesche Sänger Robbie Williams sengen zwee Concerten um Kierchbierg, mat jee iwwer 10.000 Zuschauer. D'Grupp ass zënter hirer Grënnung op ville lëtzebuergesche Festivallen opgetrueden, dorënner um Food for Your Senses (2011, 2012), Rock-A-Field (2014), Rock the South (2015), Rock um Knuedler (2018) a Rock un der Atert (2019).

## Diskografie
### Albumen
* 2006: *Sunny Days*
* 2013: *Irish Nights*
* 2017: *Vagabonds*
* 2023: *Live - Under a Blood Red Ground* 

### EPen
* 1998: *Happy in My Tree House*
* 2005: *3*
* 2011: *Dem Junior seng Aventuren*

### Singelen (net komplett)
* 1998: *Happy in My Tree House*
* 2003: *Deng Hand*
* 2005: *Verluer*
* 2006: *Sunny Days*
* 2010: *Barbara Fades Away*
* 2013: *Nanana*

## Um Spaweck
* Websäit: www.dreamcatcher.lu
* Profil op Facebook 
* Diskografie op Rate Your Music
* Videografie op YouTube
Mastering (Audio)

**Mastering** oder **Audio-Mastering** ass eng Etapp an der Museksproduktioun, a méi prezis an der Postproduktioun. Et ass déi lescht Beaarbechtung vun enger Tounopnam, éier se distribuéiert gëtt, entweder iwwer e physesche Medium wéi eng CD oder eng Kassett, oder als digital Datei. Déi lescht Versioun vun deem Audiowierk, vun deem all d'Kopie gemaach ginn, heescht de **Master**. Hautdesdaags ass de Master generell eng digital Datei.

Konkreet verbessert den Touningenieur oder e spezialiséierte Mastering-Ingenieur de Klang vun der Audiodatei a verfeinert se, fir sécher ze stellen, datt se op all Platform optimal kléngt. E balancéiert subtil Frequenzen aus, stëmmt Dynamiken of an optiméiert déi ganz Klangqualitéit. Bei engem Lidd zum Beispill ginn duerch prezis Equalizatioun a Kompressioun d'Feinheete vun all Instrument oder Gesanksstëmm ervirgehuewen an zu engem harmonesche Klangbild verschmolt.

Mastering ass net nëmmen technescht Kënnen; et ass eng Mëschung aus Wëssenschaft a kënschtlerescher Intuitioun. E geschoult Gehéier vum Ingenieur erkennt Onvollkommenheeten wéi onerwënscht Dauschen oder Verzerrungen an eliminéiert se. E formt d'Klanglandschaft a modelléiert d'Héichten, d'Mëtt an d'Déiften vun den Téin.

Net nëmme Museksopname gi gemastert, mee och aneren Tounopname, wéi Film a Fernsee, Audiobicher a Radiospots.
Kitshickers

**Kitshickers** sinn eng lëtzebuergesch Metal- a Rockband, déi 1997 gegrënnt gouf.

## Bandgeschicht
 

An hiren Ufanksjore war d'Grupp eng Schülerband, déi deemools nach Grunge gespillt huet. 2005, no e puer Verëffentlechungen, huet d'Zesummesetzung vun der Grupp geännert a se krut en neie Bassist an Drummer, an de Kitshickers hire Museksstil huet sech weiderentwéckelt fir méi a Richtung Post-Rock a Metal ze goen. Fir hiren Album *III.0* aus dem Joer 2016 ass de Yann Dalscheid, dee virdru scho bei An Apple a Day de Sänger war, derbäikomm.

2019 hunn d'Kitshickers fir d'éischt Kéier mat The Majestic Unicorns from Hell kollaboréiert an zesummen eng Split-EP verëffentlecht. Zwee Joer méi spéit koum et mat *49.5041°N, 5.9879°E* zu enger weiderer Kollaboratioun.

## Diskografie
### Albumen
* 1999: *Mental Rape*
* 2001: *The Kitshickers Guide to the Galaxy*
* 2003: *Armée de l'air – From the Known to the Unknown*
* 2006: *...So That's the Miracle of Life*
* 2008: *The Orion Constellation*
* 2013: *Horror Vacui*
* 2016: *III.0*

### EPen
* 1997: *Kitshickers* 
* 1998: *One More Demo*
* 2019: *Kitshickers / The Majestic Unicorns from Hell* 
* 2021: *49.5041°N, 5.9879°E* 

## Extern Linken
* www.kitshickers.org
* Kitshickers op Soundcloud, Instagram a Facebook
* Diskografie op Bandcamp a Rate Your Music
1. FC Köln

Den **1. FC Köln** ass en däitsche Foussballclub. Den 1. FC Köln war Grënnungsmember vun der Éischter Däitscher Foussballbundesliga, a blouf 35 Joer ouni Ënnerbriechung, bis den éischten Ofstig. Et war den éischten offizielle Meeschter an der Saison 1963/64. Mat iwwer 155.000 Memberen ass de Club ee vun de gréisste Foussballclibb op der Welt. E steet weltwäit op der 11. Plaz .

## Kader Saison 2025/26

### Gol
1  Marvin Schwäbe 

20  Ron-Robert Zieler

44  Matthias Köbbing

### Ofwier
2  Joël Schmied

3  Dominique Heintz

4  Timo Hübers

15  Luca Kilian

25  Jusuf Gazibegovic

28  Sebstian Sebulonson

32  Kristoffer Lund

39  Cenk Özkacar

### Mëttelfeld
5  Tom Krauss

6  Eric Martel

8  Denis Huseinbašić

11  Florian Kainz

13  Saïd El Mala

16  Jakub Kaminski

17  Alessio Castro-Montes

18  Ísak Jóhannesson

29  Jan Thielmann

37  Linton Maina

### Stuerm
7  Luca Waldschmidt

9  Ragnar Ache

30  Marius Bülter

## Um Spaweck

* fc.de/ Offiziell Websäit vum Club
Schwarzwaldmelodie

**Schwarzwaldmelodie** ass en däitschen Heimatfilm vum Géza von Bolváry aus dem Joer 1956. 
 
## Ëm wat geet et am Film?
D'Susanne huet sech an den aarme  Komponist Hans verléift. Wéinst de Scholde vun hirem Papp verloobt si sech awer mat dem räichen Herbert Olberg…

## Um Spaweck
Ja, ja, die Liebe in Tirol

** Ja, ja, die Liebe in Tirol** ass en däitschen Kaméidisfilm vum Géza von Bolváry aus dem Joer 1955. 
 
## Ëm wat geet et am Film?
E Kaméidisfilm mat Elementer aus dem Heimatfilm vermëscht.

## Um Spaweck
Films Made in Luxembourg

***Films Made in Luxembourg*** ass den Numm ënnert deem de Centre national de l'audiovisuel (CNA), vum Dezember 1997 un, lëtzebuergesch Filmer op VHS-Kassett a spéider och op DVD erausbruecht huet. All Filmer, déi an där Serie erauskoumen, goufen an hirer Produktioun entweder vum Lëtzebuerger Filmfong oder vum Staat finanziell ënnerstëtzt.

D'Kassette goufen ënner anerem a Supermarchéen, Videothéiken, Bicherbutteker, Kinoen an op Chrëschtmäert verkaaft.

1997 an 1998 koume jee 15 Filmer op Kassett eraus. 1999 koumen aacht nei Kassetten op de Maart. An den éischten dräi Joer goufen iwwer 11.000 Kassette verkaaft. Déi wichtegst Verkaafsperiode waren d'Zäite virun Ouschteren a Chrëschtdag.

An de Joren duerno koumen all Joer nach weider Filmer eraus. No e puer Joer gouf d'Rei net méi weider gefouert.

Ënnert dem selwechten Numm goufen och lëtzebuergesch Filmer op RTL Télé Lëtzebuerg gewisen.
Demetrius and the Gladiators

**Demetrius and the Gladiators** ass en US-amerikanesche Film vum Delmer Daves aus dem Joer 1954. 
 
## Ëm wat geet et am Film?
De griichesche Sklav Demetrius soll dem Christus säi Gezei versuergen dat hie vum Apostel Péitrus krut. De Keeser Caligula versicht dat Gezei ze kréien an hie verurteelt den Demetrius als Gladiator an der Arena ze kämpfen …

## Soss
*Demetrius and the Gladiators* ass eng Suite vum Film *[[The Robe]]* (1953) vum Henri Koster, mam Richard Burton a mat der Jean Simmons an den Haaptrollen.

## Um Spaweck
House of Bamboo

**House of Bamboo** ass en US-amerikanesche Film vum Samuel Fuller aus dem Joer 1955. 
 
## Ëm wat geet et am Film?

## Um Spaweck
Das Sonntagskind

**Das Sonntagskind** ass en däitsche Film vum Kurt Meisel aus dem Joer 1956. 
 
## Ëm wat geet et am Film?
Am Joer 1948 tauscht de Schneider Anton Wibbel zur Zäit vun der Fuesent bei engem schottesche Militärpolizist säi Grammophon géint zwou Fläsche Whisky...

## Um Spaweck
Die Stimme der Sehnsucht

**Die Stimme der Sehnsucht** ass en däitsche Film vum Thomas Engel aus dem Joer 1956. 
 
## Ëm wat geet et am Film?
En Drama an dem e Sänger an e Weesekand am Mëttelpunkt stinn.

## Um Spaweck
Die heilige Lüge (Film 1955)

**Die heilige Lüge** ass en däitsche Film vum Wolfgang Liebeneiner aus dem Joer 1955. 
 
## Ëm wat geet et am Film?
D'Lena Larsen, en einfacht Meedche vum Duerf kritt eng Plaz beim räiche Fabrikant Otto Weiland an enger Groussstad. Si verléift sech an de Peter Weiland, de Jong vum Otto deen awer op déi schif Bunn geroden ass…

## Um Spaweck
Fréiert Direktiounsgebai Arbed Mines

Dat **Fréiert Direktiounsgebai vun Arbed Mines** an der Avenue des Terres-Rouges ass e Gebai zu Esch-Uelzecht am Quartier Grenz.

## Geschicht
D'Gebai gouf 1912 opgeriicht fir d'Verwaltung an d'Direktioun vun der Gelsenkirchener Bergwerks-A.G. (spéider Terres Rouges), dono vun Arbed-Mines.

Vun 1992 bis 2023 war du Luxcontrol dran. No Ëmbauaarbechte huet do vun 2024 un den neigeschafenen **Département Patrimoine historique et industriel vun der Stad Esch-Uelzecht** säi Sëtz.

## Département Patrimoine historique et industriel

Am Mäez 2023 huet den Escher Gemengerot decidéiert, eng nei Verwaltungsstruktur ze schafen, den *Département Patrimoine historique et industriel*. Dësen huet dräi Haaptthemen: Fotothéik, Industrie-Patrimoine an d'Archiver vun der Stad Esch.

## Biller

File:Former headquarters Terres rouges Esch-sur-Alzette 2021-05 --1.jpg
File:Former headquarters Terres rouges Esch-sur-Alzette 2021-05 --3.jpg


## Um Spaweck
Little Big One

***Little Big One*** ass a lëtzebuergeschen Documentaire vum Pascal Becker iwwer d’Geschicht vum Groussherzogtum Lëtzebuerg am 20. Joerhonnert.

De Film aus dem Joer 1999 besteet nëmmen aus Amateursopnamen aus den Archiver vum Centre national de l'audiovisuel (CNA).

## Filmproduktioun

De Centre national de l'audiovisuel (CNA) hat Mëtt der 1990er en allgemengen Opruff gemaach an d’Leit gefrot, hir privat Filmopnamen anzereechen. Déi Opnamen, am Ganzen iwwer 5.000 Stonne Film, goufen a verschiddenen Dokumentarfilmer verschafft, dorënner an *[[Histoire(s) de jeunesse(s)]]*, *[[Ech war am Congo]]*, an am Pascal Becker sengem *Little Big One*.

De Film gëtt et op Lëtzebuergesch an op Franséisch. En ass am Dezember 2000 an der Rei Films Made in Luxembourg op VHS-Kassett fir de Präis vu 750 Frang op de Maart komm.

## Wat sot d'Press?
* Josée Hansen, d'Lëtzebuerger Land:        
*[D]e Pascal Becker huet een intelligenten Documentaire fäerdeg bruecht, deem et geléngt, mat enger gewësser Liichtegkeet, fir déi dach beweegte Geschicht vun engem klenge Land a senge Leit z'erzielen, tëscht zwee Kricher, wirtschaftleche Krisen an erëm Opschwong, an dem rapide Fortschrëtt vun der Technik. [...] Well hien de Film ganz iwwer de Lëtzebuerger hir Liewensweis wollt maachen, hir Privatliewen, hir Aarbechtskonditiounen, hire Congé an hire Confort, huet de Pascal Becker erstaunlecherweis d'Politiker komplett ignoréiert. Fir hie gëtt et just nëmmen d'Vollek op der enger Säit an den Haff op där anerer, d'Regierunge sinn emol lénks, meeschtens awer riets, d'Vollek geet op d'Strooss oder decidéiert (zweemol) iwwer Referendum, wéi et soll weider goen. Mä et ass, wéi wann et keng Politiker géing ginn. [...] Eigentlech Schued, dee Fatalismus, mat deem d'Welt esou interpretéiert gëtt, och wann een de Choix ka verstoen. Dat hëlt dem Film eng Dimensioun, mécht en dann awer op engem aneren Niveau vläicht méi verständlech.*

## Um Spaweck
* De Film op der Websäit vum CNA
Was die Schwalbe sang

**Was die Schwalbe sang** ass en däitsche Film vum Géza von Bolváry aus dem Joer 1956 no der Novell *Immensee* vum Theodor Storm. 
 
## Ëm wat geet et am Film?
De Film erzielt eng sentimental Liebesgeschicht.

## Um Spaweck
Lumpazivagabundus (Film 1956)

**Lumpazivagabundus** ass en däitsche Film vum Franz Antel aus dem Joer 1956 no engem Theaterstéck vum Johann Nestroy.
 
## Ëm wat geet et am Film?

## Um Spaweck
Die Frau des Botschafters

**Die Frau des Botschafters** ass en däitsche Film vum Hans Deppe aus dem Joer 1955. 
 
## Ëm wat geet et am Film?
D'Sybille Costa ass d'Cheffin vun engem Iwwersetzungsbüro zu Amsterdam. De Christian Lundvall, e Botschafter aus engem nordeuropäesche Land, huet sech an d'Sybille verléift a well sech mat hir bestueden…

## Um Spaweck
Opernball (Film 1956)

** Opernball** ass en éisträichesche Film vum Ernst Marischka aus dem Joer 1956 no der Operett * Opernball* vum Richard Heuberger.
 
## Ëm wat geet et am Film?
E Kaméidisfilm dee sech um Wiener Opernball ofspillt.

## Um Spaweck
Drei Mädels vom Rhein

**Drei Mädels vom Rhein** ass en däitsche Film vum Georg Jacoby aus dem Joer 1955.
 
## Ëm wat geet et am Film?
An enger romantescher Stad um Rhäin huet e groussen Hotel seng Dieren opgemaach an doduerch geet et dem klengen Hotel *Zur Linde* zimmlech schlecht...

## Um Spaweck
Escape to Burma

**Escape to Burma** ass en US-amerikanesche Film vum Allan Dwan aus dem Joer 1955 no der Geschicht *Bow Tamely to Me* vum Kenneth Perkins. 
 
## Ëm wat geet et am Film?

## Um Spaweck
Liebe (Film 1956)

**Liebe** ass en däitsche Film vum Horst Hächler aus dem Joer 1956 nom Roman *Vor Rehen wird gewarnt* vun der Vicki Baum . 
 
## Ëm wat geet et am Film?
D'Anna verléift sech an en italieenesche Violonist dee sech awer mat dem Anna senger Sëschter bestit.

## Um Spaweck
La provinciale

**La provinciale** ass en italieenesche Film vum Mario Soldati aus dem Joer 1953 no enger Novell vum Alberto Moravia
 
## Ëm wat geet et am Film?

## Um Spaweck
The Americano (Film 1955)

**The Americano** ass en US-amerikanesche Film vum William Castle aus dem Joer 1955 no  enger Geschicht  vum Leslie T. White . 
 
## Ëm wat geet et am Film?
De Sam Dent, e Véiziichter aus dem Texas soll dräi Stéieren a Mexico liwweren. Ënnerwee geréit hie vun enger Schwieregkeet an déi aner…

## Um Spaweck
Picnic (Film 1955)

**Picnic** ass en US-amerikanesche Film vum Joshua Logan aus dem Joer 1955 no engem Theaterstéck vum William Inge. 
 
## Ëm wat geet et am Film?
Den Hal Carter sicht an enger klenger Stad am Kansas no Aarbecht. D'Awunner sinn amgaang hire Picknick, deen all all Joer um Labour Day ass, virzebereeden. Den Dag vum Picknick huet den Hal e grousse Succès bei den Dammen aus der Stad…

## Um Spaweck
Gervaise (Film)

**Gervaise** ass e franséisch-italieenesche Film vum René Clément aus dem Joer 1956 nom Roman * L'assommoir* vum Émile Zola . 
 
## Ëm wat geet et am Film?
De Film erzielt d'Liewe vun der onglécklecher Wäschfra Gervaise. 

## Um Spaweck
Luna 25

**Luna 25** oder **Luna-25** (fréier **Luna-Glob**, Russesch Луна-Глоб) war eng russesch Moundsond, déi geduecht war fir Methoden ze testen, fir beim -70° Breedegrad um Mound ze landen. Do dernieft sollt se och de Regolith an d'Exosphär op der Landeplaz ënnersichen. 

Se gouf den 10.&nbsp;August 2023 mat enger Drorakéit vum Typ Sojus-2.1 b vun der Weltraumgare Wostotschny gestart a sollt den 21.&nbsp;August 2023 beim Krater Boguslawsky landen. D'Missioun war awer den 19. oder 20.&nbsp;August 2023 eriwwer, well d'Luna 25 op de Mound erofgefall ass.

Luna 25 war déi éischt Moundmissioun no der sowjetescher Moundsond Luna 24 am Joer 1976. Am Fong hätt se 2012 scho solle starten, den Termäin gouf awer e puermol geréckelt. Uganks huet déi russesch Raumfaartagence Roskosmos mat der europäescher Agence ESA zesummen um Moundprogramm geschafft; d'Kooperatioun gouf awer wéinst dem Ugrëffskrich vu Russland op d'Ukrain am Joer 2022 vun der ESA gekënnegt.

## Kuckt och

* Chronologie vun de Mound-Missiounen
* Onbemannt Raumfaartrekorder
* Sowjetesch Raumfaart

## Um Spaweck

* Sonde „Luna-25“ bei Aufprall auf Mondoberfläche zerstört, wort.lu, 20.08.2023
Cleveland (Museker)

Den **Andrea Mancini**, gebuer 1989 zu Lëtzebuerg a besser bekannt ënner sengem Kënschtlernumm **Cleveland**, ass e lëtzebuergesch-italieenesche Museksproduzent, DJ a Kënschtler. Seng Musek fält an de Genre House an elektronesch Musek. Hie wunnt a schafft zu Bréissel.

## Karriär

Den Andrea Mancini gouf an enger italieenescher Famill zu Lëtzebuerg gebuer. A senger Jugend hat hien éischt Erfarunge mat Musek. 2010 ass hie fir säi Studium an der graphescher Konscht op Bréissel geplënnert, wou hien 2012 de Soloprojet Cleveland ugefaangen huet.

Zwee Joer drop huet hie seng éischt EP *Travelguide* verëffentlecht. No der Verëffentlechung vun der EP *Atlas* (2016) huet hien am Januar 2017 Lëtzebuerg beim hollänneschen Eurosonic Festival vertrueden. Am Summer vum selwechte Joer ass de Cleveland op der éischter Editioun vum Festival Siren's Call opgetrueden, an am November huet hien d'EP *Crystal Quest* op de Maart bruecht.

Bei de Luxembourg Music Awards 2018 war hien an de Kategorië "Kënschtler vum Joer" a "Museksproduzent vum Joer" nominéiert.

Am Juni 2019 koum d'EP *nDSi* eraus, déi wéi schonn déi zwou virdrun um spuenesche Plackelabel Hivern Discs verëffentlecht gouf. Säin Track *Golem* gouf vun der däitscher Onlinezäitschrëft Groove zu de beschten 20 Singele vun 2021 gezielt.

2021 war den Andrea Mancini sechs Méint laang Residenzkënschtler am "Casino Display", der Residenz vum Casino Luxembourg am Konschthaus Beim Engel. Hien huet am Hierscht 2021 säin eege Musekslabel *Suzi* zu Bréissel gegrënnt Am selwechte Joer gouf och annoncéiert, datt hie fir eng Kënschtlerresidenz an der Paräisser Cité internationale des arts gewielt gouf.

De Cleveland trëtt a ganz Europa an doriwwer eraus op, dorënner zu Amsterdam ("De School"), Barcelona ("Primavera Sound"), Berlin ("Berghain/Panorama Bar), Bréissel (bei "Gay Haze"), Leipzig ("Institut für Zukunft"), Offenbach ("Robert Johnson"), Tel Aviv ("Breakfast Club") an Tiflis ("Tbilisi Open Air"). Hien hat seng eege Radiosshow um Amsterdamer Red Light Radio.

2024 huet hien zesumme mat Every Island am gemeinsame Projet "A comparative Dialogue Act", Lëtzebuerg op der Biennale di Venezia fir zäitgenëssesch Konscht vertrueden.

## Diskografie
### EP
* 2014: *Travelguide*
* 2016: *Atlas*
* 2017: *Crystal Quest*
* 2019: *nDSi*

### Singles
* 2012: *Mid Sun*
* 2017: *Kyoto* / *Coimbra*
* 2018: *TUSK* / *AKU*
* 2020: *Gamma*
* 2021: *Golem*
* 2021: *Forest*
* 2023: *Lola Ran*

## Um Spaweck
* Profil op SoundCloud, Facebook an Instagram
* Diskografie op Rate Your Music
Zwei Bayern in St. Pauli

**Zwei Bayern in St. Pauli** ass en däitsche Film vum Hermann Kugelstadi aus dem Joer 1956. 
 
## Ëm wat geet et am Film?
De Buergermeeschter Ferdinand Lechner a säi Frënd Karl sëtzen am Gemengerot vun engem klengen Duerf a Bayern. Si versichen hiert Duerf bekannt ze maachen an d'Touristen unzelackelen…

## Um Spaweck
Tennessee's Partner

**Tennessee's Partner** ass en US-amerikanesche Film vum Allan Dwan aus dem Joer 1955 nom Roman *Tennessee’s Pardner* vun der Bret Harte. 
 
## Ëm wat geet et am Film?

## Um Spaweck
King Richard and the Crusaders

**King Richard and the Crusaders** ass en US-amerikanesche Film vum David Butler aus dem Joer 1954 nom Roman * The Talisman* vum Walter Scott . 
 
## Ëm wat geet et am Film?
De Film erzielt Episoden aus dem drëtte Kräizzuch…
## Um Spaweck
The Silver Chalice

** The Silver Chalice** ass en US-amerikanesche Film vum Victor Saville aus dem Joer 1954 no engem Roman vum Thomas B. Costain . 
 
## Ëm wat geet et am Film?

D'Handlung spillt zu der Réimerzäit: De Griich Ignatius adoptéiert e Kand, de Basilus, dee beim Groussginn en Talent als Sculpteur entdeckt. Wéi den Ignatius stierft, kritt deem säi Brudder Linus duerch Bestiechung et esou gedréint, datt de Basilus näischt ierft, an als Sklav verkaaft gëtt...

De Kielech, vun deem am Titel rieds ass, ass net manner wéi deen, aus deem de Jesus beim Leschten Owesiessen drénkt, a vun deem de Basilus eng Kopie schafe soll.

## Soss
De Paul Newman hat am Film seng éischt Haaptroll, woumat seng Carrière als Star lancéiert gouf. Hie selwer sot spéider, *The Silver Chalice* wier dee schlechtste Film deen an den 1950er Jore produzéiert gi wier.

## Um Spaweck
The Battle of the River Plate (Film)

**The Battle of the River Plate** ass e brittesche Krichsfilm vum Michael Powell an Emeric Pressburger aus dem Joer 1956. 
 
## Ëm wat geet et am Film?
De Film erzielt d'Geschicht vum däitsche Panzerschëff *[[Admiral Graf Spee]]* dat am Südatlantik Handelsschëffer versenkt huet an dunn no der Schluecht um Rio de la Plata wou et vu britteschen an néiséilännesche Panzerkräizeren opbruecht gouf, vun der eegener Mannschaft versenkt gouf...

## Um Spaweck
Himmel ohne Sterne

**Himmel ohne Sterne** ass en däitsche Film vum Helmut Käutner aus dem Joer 1955. 
 
## Ëm wat geet et am Film?

## Um Spaweck